Engelsk springer spaniel regnes som en vennlig og åpen hund. En ypperlig turkamerat og en god familiehund for aktive mennesker. Den engelske springeren er ifølge rasestandarden vennlig, glad og medgjørlig. Som støtende fuglehund må den være kontaktsøkende og lettdressert, da den skal jobbe innenfor skuddhold og der støte opp viltet for jegeren. Arbeidslyst, evne og vilje til samarbeid med eier/fører gjør at den også er meget velegnet som sporhund, lydighetshund og spesialsøkshund.